**Åpenhetsloven**

Åpenhetsloven i Kysten Rundt ble innført 1.juli 2022 og pålegger bedrifter å gjennomføre aktsomhetsvurderinger og gi innsyn til interessenter. Kysten Rundt har systematisert arbeidet for å sikre oppnåelse av lovens formål. Det er utviklet en arbeidsmetode basert på informasjon fra ulike kilder og gjennomført aktsomhetsvurderinger av leverandører og egne rutiner.

Administrasjon og styret i Kysten Rundt er ansvarlig for arbeidet med åpenhetsloven. Det er samarbeidet med kjedens leverandører for å få innsikt i deres risikovurderinger og arbeidsmetoder.

Her er en oversikt over status i forhold til våre leverandører:

ASKO (representer over 70% av innkjøpsvolumet) har implementert bærekraftstrategier, har en Code of Conduct for leverandører, utfører risikovurderinger, og gjennomgår revisjoner for å sikre etterlevelse av aktsomhetsvurderinger. Kysten Rundt vurderer at ASKO arbeider med bærekraft og åpenhetsloven på en grundig og systematisk måte.

BAMA har også arbeidet lenge med bærekraft og har implementert etiske retningslinjer, risikovurderinger, og er medlem av Etisk Handel Norge. Kysten Rundt vurderer at BAMA har et godt innarbeidet arbeidssett og holdninger knyttet til åpenhetsloven.

TINE SA er medlem i Etisk Handel Norge og rapporterer regelmessig fra arbeidet med aktsomhetsvurderinger. Kysten Rundt vurderer at TINE arbeider med bærekraft og åpenhetslover på en grundig og systematisk måte.

Aktsomhetsvurderinger og åpenhetsloven er gjennomgått med tilfredsstillende resultater fra våre øvrige sentrale leverandører som Coca-Cola, Ringnes, Lerøy og Engrosfrukt.

Generelt opplever Kysten Rundt at alle leverandører arbeider systematisk med bærekraft og åpenhetsloven. Kysten Rundt mener at risikoen for alvorlige brudd er lav, men vil fortsette å samarbeide med leverandørene og vurdere tiltak ved høy risiko.